Boletus radicans

Un bolè fré: ël Boletus radicans 

 Descrission 
Capel fin a 20 cm, biancastr peui gris bes, pì o men tacà ëd vërdastr o ëd gris bluastr. Tùboj giàun ciàir peui vërdastr. Përtus cit, giàun viv peui monet ëd brunastr o ëd vërdastr, a ven-o bleu al toch. Gamba àuta fin a 12 cm e larga fin a 7 cm, soens con ël pé a ponta, dël midem color, ma giàun viv an su, reticolà ëd giaunastr peui ëd brunastr, dle vire rossastr, a ven bleu. Carn ciàira, a ven bleuva an pressa peui a s-ciairiss. Odor pitost dëspiasent.

 Ambient 
A chërs sota latifeuje.

 Comestibilità 

As peul nen mangesse.

 Arferiment bibliogràfich për chi a veul fé dj'arserche pì ancreuse 
 Boletus radicans Pers. : Fr.
 [= Boletus albidus Roques; B. albiodus ssp. eupachypus Konrad]

Categorìa:Bolè fré
Categorìa:Boletus